open-index/open-wikipedia-markdown huggingface dataset:
שרה רומר

**שרה כריסטין רומר** (באנגלית: **Sarah Christine Roemer**; נולדה ב-28 באוגוסט 1984) היא שחקנית ודוגמנית אמריקאית.

## ביוגרפיה
רומר נולדה בסן דייגו, קליפורניה. התחילה לדגמן בגיל 15 אחרי שגילה אותה סוכן דוגמנות קונה קפה בסניף סבן אילבן מקומי. בגיל 17 עזבה את הבית ועברה לניו יורק כדי לקדם את קריירת הדוגמנות שלה.

### קריירה
רומר חתמה חוזה עם סוכנות הדוגמניות "ID Model" בניו יורק. כיכבה בין היתר על השערים של GQ, קוסמופוליטן, מקסים, אסקווייר, Nylon ,Self ו-Interview.

קריירת המשחק שלה החלה בשנת 2006 כאשר שיחקה לראשונה בסרט העצמאי "חותכי ורידים: סיפור אהבה". ובאותה שנה גילמה את לייסי בסרטו של טאקאשי שימיזו "הטינה 2".

בשנת 2007 שיחקה בסרט האימה "דיסטרביה" לצד שיה לה-באף.

בשנת 2009 שיחקה בסרטי הקומדיה "מעודדים צמודים" ו-"Falling Up". כמו כן, השתתפה בוידאו קליפ לשיר "Come Back to Me",מתוך אלבומו הראשון של הזמר דייוויד קוק.

בשנת 2010 גילמה את מדיסון ווקר בסרט האימה "Waking Madison", ושיחקה בסרט "Locked In", בו גם לקחה חלק כמפיקה שותפה. באותה שנה כיכבה בסדרת הטלוויזיה "האירוע" ברשת NBC, לצד ג'ייסון ריטר. הסדרה בוטלה ב-13 במאי 2011 לאחר 22 פרקים.

בין השנים 2013–2014 שיחקה בסדרה "Chosen".

בשנת 2021 שיחקה בסרט "לשרוד את המשחק" בכיכובם של צ'אד מייקל מארי וברוס ויליס.

### חיים אישיים
בשנת 2014 היא החלה בזוגיות עם השחקן צ'אד מייקל מארי, והם נישאו בינואר 2015. בחודש מאי של אותה שנה נולד בנם הראשון. בתם השנייה נולדה במרץ 2017, ובתם השלישית נולדה באוגוסט 2023.

## פילמוגרפיה
### קולנוע

### טלוויזיה

## קישורים חיצוניים

* שרה רומר, באתר Yahoo! Movies 
* שרה רומר - גלריית תמונות, באתר flashki.it

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
אצטדיון אוסטרליה

**אצטדיון אוסטרליה** הוא אצטדיון רב תכליתי הממוקם בפארק האולימפי של סידני (בפרבר הומבוש) שבאוסטרליה. האצטדיון נבנה בעלות של 690 מיליון דולר אוסטרלי והושלם במרץ 1999 על מנת לשמש כאצטדיון האולימפי של אולימפיאדת סידני בשנת 2000. בעת הקמתו היו בו 110,000 מקומות ישיבה אך לאחר המשחקים האולימפיים הוא הוקטן וכיום יש בו כ-81,000 מקומות, רובם מקורים. האצטדיון שימש לטקסי הפתיחה והנעילה של האולימפיאדה. טקס הפתיחה נערך ב-15 בספטמבר וטקס הנעילה ב-1 באוקטובר. בצמוד לאצטדיון נבנה כפר אולימפי ענק לשיכון אלפי הספורטאים במהלך האולימפיאדה. על מנת לאפשר לספורטאים תנאים נוחים לאימונים והכנות נבנה אצטדיון נוסף בסמוך אשר יש בו את כל המתקנים אך אינו כולל מקומות ישיבה. לאחר המשחקים האולימפיים נוספו לו מקומות ישיבה.

האצטדיון נמצא במרכז הכפר האולימפי. סביב לו נמצאים רוב המתקנים ששימשו למשחקים האולימפיים. את האצטדיון מקיפים עמודי תאורה ענקיים, שעל כל אחד מהם כתובה השנה והעיר בה נערכו משחקים בעבר. לאחר המשחקים הוספה מזרקה אשר בקרקעיתה יש לוחית עם שם עבור כל ספורטאי או נבחרת אשר זכו במדליה.

האצטדיון נבנה כאצטדיון "ירוק": הוא מנקז את מי הגשמים לשתי בריכות ענק תת-קרקעיות, המשמשות להשקיית הדשא.

לאחר המשחקים, הוסר מסלול הריצה. כיום האצטדיון משמש בעיקר למשחקי קריקט ורוגבי ואף להופעות רוק. ניתן להגיע למתחם הכפר האולימפי במעבורת או רכבת ממרכז העיר.

## קישורים חיצוניים

* 

* האצטדיון, באתר StadiumDB
* האצטדיון, באתר Stadium Guide
* האצטדיון, באתר World Stadiums

שמאל|ממוזער|250px|אצטדיון אוסטרליה בלילה

אוסטרליה
קטגוריה:סידני: ספורט
קטגוריה:סידני: מבנים
קטגוריה:אולימפיאדת סידני (2000)
אוסטרליה
אוסטרליה
אוסטרליה
קטגוריה:אצטדיוני גביע העולם בכדורגל נשים
קטניתאים

[ממוזער|[תורמוס ההרים, פרח בתת-משפחת הפרפרניים במשפחת הקטניות, ישראל.]]
**קטניתאים** (שם מדעי: *Fabales* Bromhead) היא סדרה של צמחים בעלי פרחים הכוללת כ-24,230 מינים, כ-832 סוגים בארבע משפחות:

* קטניות או קטניתיים (Fabaceae) – המשפחה השלישית בגודלה בעולם, המכילה את רוב המגוון הביולוגי של סדרת הקטניתאים. המשפחה כוללת 797 סוגים ו-22,886 מינים של עשבים חד-שנתיים ורב-שנתיים, מטפסים, בני-שיח, שיחים ועצים הנפוצים בכל רחבי העולם. בישראל וסביבתה תועדו 327 מינים ב-51 סוגים ממשפחה זו.
* מרבה-חלב (Polygalaceae) – משפחה הכוללת כ-30 סוגים וכ-1,333 מינים ברחבי העולם, בישראל המשפחה מיוצגת על ידי 3 מינים בסוג מרבה-חלב. מרבה-חלב אדומי (Polygala hohenackeriana) שגדל בעבר הירדן, מַרְבֵּה-חָלָב מוֹנְפֶּלְיָנִי (Polygala monspeliaca) ו*מרבה-חלב רותמי* (*Polygala sinaica*). למין זה יש שני זנים:
** הזן הראשון, מרבה-חלב רותמי 'סיני' (*Polygala sinaica var. sinaica)*, גדל רק בסיני והוא בן שיח נמוך וצפוף, כשגבעולו מכוסה בשיער מפושק.
** הזן השני, *מרבה-חלב רותמי 'נגבי',* (*Polygala sinaica var. glabrescens*), גדל בנגב, והוא בן שיח גבוה יותר ופחות צפוף, כשגבעולו מכוסה בשיער הדוק. זן זה מכונה מרבה-חלב נגבי. 
* סוריאניים (Surianaceae) – משפחה קטנה הכוללת 5 סוגים וללא נציגים בישראל.
* קווילאיים (Quillajaceae) – משפחה קטנה ובה סוג אחד עם שני מינים, שתפוצתם בדרום אמריקה  וללא נציגים בישראל.

## מאפיינים
לסדרה זו הפרי הוא תרמיל, השחלה עילית בת עלה שחלה אחד ומגורה אחת ללא מחיצות. השליה שפתית (Marginal placentation) כלומר, השיליות והביציות מסודרות לאורך קו החיבור של שולי עלה השחלה (לאורך הצד הפנימי של תפר הבטן). השליה שלה פונה לצד האחורי של הפרח.

ברוב המינים, קיים קשר סימביוטי עם חיידקי ריזוביום (Rhizobium) המאפשרים קיבוע חנקן מהאוויר, אם כי זה לא מאפיין הכרחי לכל המינים.

## טקסונומיה
על פי מחקרה של קבוצת APG II, מופתה הסדרה לקבוצת-האב *Rosids*, עם 4 משפחות. על פי שיטת המיון מ-1981 של קרונקוויסט, מונה הסדרה רק את משפחת הקטניות. גם במיון הנוכחי, משפחת הקטניות היא חלק הארי של הסדרה.

## תפוצה
מרבית מיני הסדרה פזורים בכל יבשות העולם, אך רק הפרפרניים (תת משפחה גדולה של הקטניות) נפוצים באזורים צפוניים שאינם בעלי אקלים ממוזג.

## בישראל

בישראל גדלים בר מינים רבים של משפחת הקטניות, כמו גם 3 מינים של מרבה-חלב, ממשפחה באותו שם.

## קישורים חיצוניים

* 
## הערות שוליים

*
קטגוריה:צמחים שתוארו ב-1838
קטגוריה:טקסונים שתוארו בידי אדוארד ברומהד
קטגוריה:סדרות צמחים
קטגוריה:דו-פסיגיים
גרהרד רוזה

**גרהרד רוזה** (בגרמנית: **Gerhard Rose**; 30 בנובמבר 1896 – 13 בינואר 1992) היה מומחה גרמני לרפואה טרופית שנאשם במשפט הרופאים בגרמניה על פשעי מלחמה ופשעים נגד האנושות.

## ביוגרפיה
רוזה נולד בדנציג שבגרמניה (כיום גדנסק שבפולין). הוא למד באוניברסיטת ברסלאו ובאוניברסיטת ברלין שבברלין.
לאחר שסיים את לימודיו עבד במכון של רוברט קוך ובאוניברסיטת היידלברג. בין השנים 1929-1936 עבד בסין.

עם פרוץ מלחמת העולם השנייה, הצטרף לחיל הרפואה בלופטוואפה בדרגת בריגדיר גנרל. בזמן המלחמה ערך ניסויים על אסירים במחנה הריכוז דכאו ובוכנוואלד באמצעות הדבקה בטיפוס הבהרות ובמלריה. הוא קיווה שיצליח להקים משרת מחקר בארצות הברית, אך נעצר כשהמלחמה הסתיימה.

במשפט הרופאים בגרמניה נמצא אשם בפשעי מלחמה ובפשעים נגד האנושות. הוא נידון למאסר עולם, אך מאסרו קוצר לאחר מכן ל-12 שנים. הוא שוחרר מהכלא בשנת 1955.

## ראו גם
* ניסויים רפואיים בבני אדם בתקופת השואה

## קישורים חיצוניים

קטגוריה:פושעי מלחמה נאצים
קטגוריה:ניסויים בבני אדם על ידי הנאצים: פושעים
קטגוריה:סגל מחנה בוכנוואלד
קטגוריה:סגל מחנה דכאו
קטגוריה:בוגרי אוניברסיטת ברלין
קטגוריה:גרמנים שנולדו ב-1896
קטגוריה:גרמנים שנפטרו ב-1992
מבודד אופטי

**מבודד אופטי** הוא התקן המאפשר העברת מידע ממעגל אלקטרוני אחד למשנהו, ללא מגע  ביניהם. הוא מורכב בבסיסו מיחידה פולטת אור (לרוב LED) ויחידה קולטת אור (פוטודיודה או פוטוטרנזיסטור), הנמצאת מול הראשונה ומגיבה לאור שלה. סוגים של מבודדים אופטיים מכילים רכיבים שונים או נוספים במעגל היציאה שלהם. התקן זה משמש לעיתים כתחליף לממסר או לשנאי.

## מאפייני מבודדים אופטיים
* יחס העברת זרם – זהו היחס בין הזרם העובר ב-LED (בכניסה) לזרם במוצא כתגובה לכך.
* זרם זליגה – זרם במוצא שעובר ללא אור ב-LED (או באפס זרם בכניסה).
* זמני תגובה – האיחור בזמני ההדלקה והכיבוי של זרם המוצא לאחר ההדלקה והכיבוי של זרם הכניסה (זמנים אלה לרוב שונים אחד מהשני).

## סוגי מבודדים אופטיים – על פי מעגל היציאה
* פוטודיודה
* פוטוטרנזיסטור או דרלינגטון.
* שער לוגי
* FET (דו כיווני) – בעיקר ליישומי מיתוג תקשורת.
* TRIAC – בעיקר ליישומי מיתוג עומסים במתח רשת.
* ZC TRIAC – כולל גם מעגל גילוי "מעבר אפס" בזרם היציאה, ומיתוג רק בזמן זה (למניעת רעשי מיתוג ברשת).

## קישורים חיצוניים

קטגוריה:אופטיקה
קטגוריה:רכיבים חשמליים
בראשידה אלוהים

**בראשידה אלוהים** (אנגלית: **Brasheedah Elohim**; נולדה ב-1 בנובמבר 1980 במאונט טרמפר, ניו יורק) היא כדורסלנית עבר יהודייה ישראלית-אמריקאית ששיחקה בעמדת הפאוור פורוורד.

## ביוגרפיה
אלוהים שיחקה בקבוצת הכדורסל של אוניברסיטת מרילנד איסט שור בין 2000 ל-2002, ומאוחר יותר עזבה לקבוצת ליידי ברונקוס של אוניברסיטת פאייטוויל (Fayetteville) מצפון קרוליינה. בקבוצה זו הייתה שחקנית חמישייה. החל מ-2003 שיחקה אלוהים גם בנבחרת הטניס של האוניברסיטה.

בשנת 2007 הצטרפה לקבוצת אליצור רמלה. בהיותה יהודייה, קיבלה אזרחות ישראלית עם הגיעה לישראל, מכוח חוק השבות. לאורך העונה, בסיומה זכתה הקבוצה בדאבל (אליפות+גביע), אלוהים לא התבלטה במיוחד, אך התעלתה על עצמה במשחק הרביעי של סדרת חצי הגמר, בו גברה רמלה על רמת השרון, עד כי מאמנה, אלי רבי, ציין כי "ניתן לסכם את המשחק בשתי מילים: בראשידה אלוהים".

בעונת  שיחקה אלוהים במכבי בנות אשדוד והייתה לאחת השחקניות הבולטות בקבוצה. ובתחילת עונת  חתמה בקבוצת אס"א ירושלים. בתחילת עונת  חתמה במכבי בנות אשדוד, עימה זכתה בדאבל (אליפות+גביע).

לדברי בראשידה אלוהים, אמה החליפה את שם משפחתה המקורי ל"אלוהים" מכיוון שלא רצתה שילדיה יקבלו "שם של עבד".

אחיינה הוא הכדורסלן אייזאה אלוהים.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:כדורסלניות אמריקאיות
קטגוריה:כדורסלניות אליצור רמלה
קטגוריה:כדורסלניות מכבי אשדוד
קטגוריה:כדורסלניות אס"א ירושלים
קטגוריה:כדורסלניות רמת השרון
קטגוריה:עולות בשנות ה-2000
קטגוריה:עולים בשנות ה-2000
קטגוריה:כדורסלנים אמריקאים שהתאזרחו בישראל
קטגוריה:מדינת ניו יורק: כדורסלנים
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
יוהנס פרוטיגר

[שמאל|ממוזער|250px|[בית מחניים (השני), ביתו של פרוטיגר ברחוב הנביאים]]
**יוהנס יעקב פרוטיגר** (גרמנית: **Johannes Frutiger**; 1836–1899) היה בנקאי שווייצרי. בעל בנק פרוטיגר ונציגו של בנק עותומאן בירושלים, אחד הבנקים החשובים ביותר בארץ ישראל בין השנים 1872–1896. יזם מסילת הרכבת יפו–ירושלים, יחד עם יוסף נבון.

## חייו בירושלים
פרוטיגר היה בנקאי פרוטסטנטי שנשלח לירושלים מבזל ב-1862 על ידי "מיסיון עולי הרגל של בזל" על מנת להיות סגן מנהל הבנק של המיסיון. משנקלע לסכסוך עם מנהל הבנק, כריסטיאן פרידריך שפיטלר, הוחלט ב-1872 על פיצול הבנק ועל פתיחת מוסד פיננסי למתן הלוואות ומימון עסקאות בירושלים, אותו ניהל פרוטיגר. הבנק מימן בין היתר מסעות ארכאולוגיים (בהם מסעותיו של מוזס וילהלם שפירא) ורכישת קרקעות, בהן קרקעות נחלת שבעה, שערי צדק וחלקים ממאה שערים. פרוטיגר קיים יחסים טובים עם מוסלמים ויהודים כאחד. בין ידידיו ושותפיו העסקיים ניתן למנות את יוסף נבון ושלום קונסטרום עמם הקים, בין היתר, את שכונות מחנה יהודה, סוכת שלום ובית יוסף.

משום שהיה אזרח שווייצרי, ולא נתין של אף אחת מהמעצמות הגדולות באותה תקופה (רוסיה, אנגליה, צרפת, גרמניה ואוסטרו-הונגריה), שימש כמתווך ואיש פשרה מוסכם במשאים ומתנים של המעצמות הן עם השלטון העות'מאני והן בינן לבין עצמן.

בשנת 1895 לערך חלה במחלה "מוזרה", לדבריו, שהשפיעה על שיקול דעתו ועל הזיכרון שלו. מחלה זו אובחנה בשנות ה-90 של המאה ה-20 על ידי בית הספר לרפואה שליד אוניברסיטת בזל, על סמך יומנו האישי, כמחלת אלצהיימר. עקב המחלה והניסיונות הנואשים להסתירה, וכן עקב שינוי התקנות העות'מאניות, הגיע הבנק בשנת 1896 לפשיטת רגל.

בנו הרמן שב לארץ ישראל על מנת להתמנות כמנהל דויטשה פלשתינה בנק בחיפה, אך לאחר מות בניו בגיל צעיר שב גם הוא לאירופה.

## בתים אותם בנה ובהם התגורר
פרוטיגר בנה שני בתי פאר בהם התגורר ברחוב הנביאים:

## לקריאה נוספת
* יהושע בן-אריה, **[[עיר בראי תקופה]] II - ירושלים החדשה בראשיתה**, יד בן צבי, תשל"ט עמודים 522-523.
* גרונוולד, **הבנקאות בירושלים בתקופה העות'מאנית**, הרבעון לכלכלה, גיליון כ"ד, אפריל 1977

## קישורים חיצוניים

* 
* איציק שוויקי, בית מחניים - ביתו של הבנקאי יוהנס פרוטיגר, המועצה לשימור אתרים

## הערות שוליים

קטגוריה:התקופה העות'מאנית בארץ ישראל
קטגוריה:ירושלים: אישים
קטגוריה:בנקאים ארץ-ישראלים
קטגוריה:נוצרים בארץ ישראל
קטגוריה:ילידי 1836
קטגוריה:נפטרים ב-1899
דן רומן

**דן רומן** (נולד ב-27 באוגוסט 1982 בירושלים) הוא כדורגלן עבר ישראלי ששיחק בעמדת הקשר וכיום מאמן קבוצת הנוער של מכבי תל אביב.

## קריירת משחק
רומן החל את הקריירה שלו בקבוצת הבוגרים של הפועל ירושלים בעונת 1999/2000, ואת הופעת הבכורה שלו ערך בניצחון על בני יהודה. בהפועל ירושלים שיחק במשך שש עונות שלאחריהן הושאל להכח רמת גן שעלתה אז לליגת העל. במדי הכח הציג רומן יכולת טובה אך בסיום העונה קבוצתו ירדה לליגה הלאומית, ובקיץ 2007 עבר רומן למכבי תל אביב.

בקיץ 2009 עבר רומן למכבי פתח תקווה, ובמדיה שיחק 28 משחקים וכבש שער אחד. בתחילת עונת 2010/2011 לא הצליח רומן למצוא קבוצה ולא שיחק, עד שב-13 בדצמבר 2010 חתם בהפועל רמת גן, ובתום העונה ירד עמה לליגה הלאומית.

בשנת 2011 חתם רומן בקבוצת וינדאם מליגת המשנה ההולנדית, וכעבור שנה חזר לישראל, כאשר חתם בבית"ר תל אביב רמלה מהליגה הלאומית.

בשנת 2013 לקח רומן חלק פעיל בהקמת ועד השחקנים החדש שהוקם יחד עם ההסתדרות, ועם הקמתו היה לראש הוועד הראשון.

ביוני 2013 חתם רומן שוב בהפועל רמת גן, לאחר שירדה לליגה הלאומית. בחלון ההעברות של ינואר 2014 שוחרר מהקבוצה וחתם בהפועל קטמון ירושלים. רומן כבש ארבעה שערים עד תום העונה, אך לא הצליח לסייע לה להינצל מירידה לליגה א'.

ב-1 באוקטובר 2014 הצטרף רומן למכבי שעריים מליגה א', ובתום עונת 2014/2015 פרש ממשחק פעיל.

## קריירת אימון
לאחר פרישתו ממשחק פעיל בשנת 2015 הצטרף רומן לצוות האימון במחלקת הנוער של מכבי תל אביב. בשנים 2016–2018 חי בגרמניה ושימש כסקאוט בדינמו דרזדן מהבונדסליגה השנייה.

ביוני 2018 מונה רומן למאמן קבוצת נערים ב' של הפועל תל אביב. ב-5 בדצמבר 2018, לאחר מינויו של אופיר חיים למאמן הקבוצה הבוגרת של המועדון, מונה רומן לעוזר מאמן הקבוצה. רומן עזב את התפקיד ואת המועדון ביולי 2020, ומונה לעוזרו של ריימונד אטוולד במכבי נתניה. בשנים 2021–2024 שימש כמאמן הנוער במכבי נתניה.

ב-3 ביוני 2024 מונה למאמן מכבי פתח תקווה. ב-15 ביולי 2024 ניהל את משחקו הרשמי הראשון כמאמן ראשי, בהפסד 0–2 למכבי תל אביב במסגרת אלוף האלופים 2024. ב-16 בספטמבר 2024 השיג את ניצחון הבכורה ב-0–1 על הפועל חדרה. ב-7 בדצמבר פוטר מתפקידו. ביוני 2025 מונה למאמן קבוצת הנוער במכבי תל אביב.

ב-30 בנובמבר 2025 מילא את מקומו של מאמן הקבוצה ז'ארקו לאזטיץ', בעקבות היעדרותו. ב-27 בינואר 2026 מונה למאמן זמני לאחר פיטוריו של לאזטיץ', ועד החתמת רוני דיילה מספר ימים לאחר מכן.

## חיים אישיים
רומן בעל תואר ראשון בסוציולוגיה, תואר שני בפילוסופיה והיסטוריה ותואר שני נוסף בניהול כדורגל. נשוי לרקדנית אייר אלעזרא.

## קישורים חיצוניים

* 
* 
* אורן יוסיפוביץ, ריאיון עם דן רומן (החל מ-45:35), בפודקסט "הפודיום", אוגוסט 2017

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני הכח רמת גן
קטגוריה:כדורגלני מכבי תל אביב
קטגוריה:כדורגלני מכבי פתח תקווה
קטגוריה:כדורגלני הפועל רמת גן
קטגוריה:כדורגלני בית"ר תל אביב רמלה
קטגוריה:כדורגלני הפועל קטמון ירושלים
קטגוריה:כדורגלני מכבי שעריים
קטגוריה:כדורגלנים ישראלים בהולנד
קטגוריה:מאמני כדורגל ישראלים
קטגוריה:מאמני מכבי פתח תקווה
קטגוריה:בוגרי התיכון ליד האוניברסיטה
קטגוריה:ישראלים שנולדו ב-1982
מדיניות מקסיקו סיטי

**מדיניות מקסיקו סיטי** (Mexico City Policy), היא מדיניות שנקטה בעבר ממשלת ארצות הברית, המגבילה את הזכות לקבל סיוע מהתקציב הפדרלי (בעיקר מהסוכנות האמריקנית לפיתוח בינלאומי - USAID), לארגונים התומכים בהפלות. 

המדיניות נקראת על שם מקסיקו סיטי, העיר בה התקיימה הוועידה האמריקנית לענייני אוכלוסין, בה הוכרזה המדיניות לראשונה, על ידי נשיא ארצות הברית רונלד רייגן, בשנת 1984. בעקבות ההחלטה, ארגוני בריאות בינלאומיים שלא שינו את דרך הפעולה שלהם בהתאם להנחיות המדיניות איבדו את התמיכה הכספית מטעם ממשלת ארצות הברית, שלעיתים הגיעה לחמישית מהתקציב הכולל שלהם. 

המדיניות בוטלה ושוחזרה מספר פעמים:
* הנשיא ביל קלינטון ביטל את המדיניות בשנת 1993, בטענה שהיא פוגעת בניסיון לספק תוכנית יעילה ובטוחה לתכנון משפחתי בארצות זרות.
* בשנת 2001 הנשיא ג'ורג' בוש הבן החזיר את המדיניות לקדמותה בטענה כי לא ראוי שכספי משלם המיסים האמריקני ישמשו להפלות או לעידודם.
* עם היבחרו של ברק אובמה לנשיאות בינואר 2009 בוטלה המדיניות.
* עם היבחרו של דונלד טראמפ לנשיאות בינואר 2017 הוחזרה המדיניות.
* עם היבחרו של ג'ו ביידן לנשיאות בינואר 2021 בוטלה המדיניות.

## הוויכוח על המדיניות
מתנגדי המדיניות מכנים אותה "סתימת פיות עולמית" ("global gag rule"), בטענה כי בנוסף לפגיעה בתקציב של ארגוני בריאות מסוימים, המדיניות גם מונעת מהם אספקה של קונדומים ואמצעי מניעה אחרים. בעקבות זאת, מספר ההריונות הלא רצויים עולה ואיתו גם כמות ההפלות. בנוסף, המבקרים טוענים כי המדיניות מנוגדת לחופש הביטוי ומונעת מאנשים לקבל מידע רפואי מדויק ומלא. הפורום הפרלמנטרי האירופי לענייני אוכלוסייה ופיתוח הגיש לקונגרס האמריקני עצומה חתומה על ידי 233 חברים המגנה את המדיניות.  

תומכי המדיניות מביאים את הפיליפינים כדוגמה מוצלחת בה הפעלת המדיניות מנעה מארגוני הבריאות להשתמש בתקציבים אמריקנים כדי לעקוף את חוקי ההפלה המקומיים. כמו כן, הם טוענים כי המדיניות מונעת מארגוני בריאות להשתמש בהפלות כתחליף לאמצעי מניעה אחרים.

ישנה גם התנגדות למדיניות מצד מחנה המתנגדים להפלות (pro life) הטוענים כי חידוש המדיניות מהווה מחווה סמלית בלבד עבורם וכי הגדרתה עמומה מדי. לטענתם ארגוני בריאות עדיין יכולים לתמוך בהפלות אם הם טוענים שהם נעשים שלא למטרת "תכנון המשפחה" אלא לצרכים רפואיים, וכך לעקוף את האיסור.

## בתרבות
פרק בסדרת הטלוויזיה בוסטון ליגל ("Squid Pro Quo"), עוסק באישה נפאלית התובעת את ממשלת ארצות הברית על מות בנה, בעקבות הפסקת התקציב למרפאה בה טופלה במסגרת מדיניות מקסיקו סיטי.

## ראו גם
*הפלה מלאכותית
*פסק דין רו נגד וייד הקובע כי איסור על הפלה מנוגד לחוקת ארצות הברית

## קישורים חיצוניים
*  - כתבה על חידוש מדיניות מקסיקו סיטי
*  

קטגוריה:ארצות הברית: הפלה מלאכותית
קטגוריה:אתיקה רפואית
קטגוריה:ארצות הברית: פוליטיקה
קטגוריה:מקסיקו סיטי
קטגוריה:נשיאות רונלד רייגן
קטגוריה:נשיאות ג'ורג' ווקר בוש
ג'ובאני בטיסטה גואדניני

**ג'ובאני בטיסטה גואדניני** (באיטלקית: **Giovanni Battista Guadagnini**; 23 ביוני 1711 - 18 בספטמבר 1786) היה בונה כינורות איטלקי, שנחשב לאחד המעולים ביותר באומנות בניית כלי הקשת בהיסטוריה. הכינורות שלו מוגדרים לא פעם כ"סטרדיוואריוס לעניים", בהתייחס ליצירתו של אנטוניו סטרדיווארי, שמקובל לראות בו את גדול בוני הכינורות בכל הזמנים.

## חייו
גואדניני נולד סמוך לפיאצ'נצה, באזור אמיליה-רומאניה. במלאכת האומן שלו החל לעסוק בסביבות 1729 והמשיך בכך עד מותו. עבודתו מתחלקת לארבע תקופות עיקריות, המכונות על שם ערי איטליה שבהן חי ופעל אותו זמן: פארמה, פיאצ'נצה, מילאנו וטורינו. כלי הנגינה של תקופתו האחרונה, טורינו, נחשבים לטובים ביצירותיו ומחיריהם גבוהים על פי רוב בהתאם לכך.

אביו של גואדניני, לורנצו, עסק גם הוא בבניית כלי קשת. בנו, ג'וזפה ובני גואדניני אחרים המשיכו את שושלת בוני הכינורות למשך דורות אחדים.

ג'ובאני בטיסטה גואדניני מת בטורינו ב-1786.

הכנר הישראלי אמריקאי איתי שפירא מנגן בכינור גואדניני משנת 1745.

## קישורים חיצוניים



* Images of the ''ex-Joachim'' G.B. Guadagnini Turin 1775


קטגוריה:יצרני כלי נגינה
קטגוריה:בוני כלי קשת איטלקים
כלי קשת
קטגוריה:ילידי 1711
קטגוריה:נפטרים ב-1786
ויטרבו (נפה)

**נפת ויטרבו** (באיטלקית: **Provincia di Viterbo**) היא נפה בצפונו של מחוז לאציו שבאיטליה. היא משתרעת על שטח של 3,612 קמ"ר, ובשנת 2005 התגוררו בה 299,830 נפש. בירתה של הנפה בעיר ויטרבו. 

הנפה גובלת בנפת גרוסטו ובנפת סיינה במחוז טוסקנה בצפון-מערב, בנפת טרני במחוז אומבריה בצפון-מזרח, בנפת ריאטי במחוז לאציו במזרח, בנפת רומא במחוז לאציו בדרום ובים הטירני במערב.

## ראו גם
* טרקוויניה

## קישורים חיצוניים

* 

קטגוריה:לאציו: נפות
EyeOS

**אייאואס** (באנגלית: **eyeOS**) היא מערכת הפעלה וירטואלית הניתנת להרצה על שרת HTTP.

היא פותחה על ידי צוות הפיתוח הרשמי של אייאואס בעיר ברצלונה, ספרד ושוחררה בתאריך 1 באוגוסט 2005 (גרסה 0.6.0).

מערכת ההפעלה כתובה בשפת PHP ו-JavaScript וניתנת להורדה מאתר SourceForce.

המערכת מופצת כשעליה מותקנות מראש תוכנות כגון: דפדפן אינטרנט (EyeNav), חבילת יישומים משרדיים (EyeDoc), משחק שחמט (eyeChess) ועוד.

בתאריך 1 באפריל 2010, הודיעה חברת טלפוניקה (Telefónica) על רכישת החברה וכל זכויותיה.

## רשימת גרסאות
צוות הפיתוח שחרר 14 גרסאות אל השוק:

## ראו גם
* מחשוב עננים
* וב 2.0

## קישורים חיצוניים

* 
* דף הבית הרשמי של הפרויקט
*גרסת ניסיון של מערכת ההפעלה, באתר Opensourcecms
*גרסת 1.0 של מערכת ההפעלה, באתר GitHub

## הערות שוליים

קטגוריה:מערכות הפעלה
קטגוריה:תוכנה חופשית
קטגוריה:מחשוב ענן
קטגוריה:תוכנות שהושקו ב-2005
תוכנית להגנת עדים

**תוכנית להגנת עדים** היא תוכנית שמטרתה להגן על עדים הנמצאים בסכנה, לפני, תוך כדי ולאחר מתן עדותם. ברוב המקרים הגנה על עדים נדרשת במשפטים נגד פשע מאורגן או במשפטים העוסקים בפשעי מלחמה, בהם יש סכנה ממשית שהנאשמים או עמיתיהם יאיימו או יפגעו בעדים. במרבית המדינות המשטרה אחראית על כך, אך בחלקן קיימת סוכנות או רשות ממשלתית ייעודית להגנה על עדים.

## הגנה על עדים בארצות הברית
התוכנית הנודעת ביותר להגנה על עדים היא התוכנית הפדרלית להגנת עדים בארצות הברית. בנוסף לה, הממשל הפדרלי מעניק קצבאות למדינות (states) כדי לאפשר להן לספק שירותים דומים. כמו כן מדינות רבות בארצות הברית, ביניהן קליפורניה וניו יורק הקימו תוכניות להגנת עדים משלהן לפשעים אשר לא מכוסים על ידי התוכנית הפדרלית, אולם תוכניות אלו מספקות הגנה מצומצמת יותר.

התוכנית להגנת עדים בארצות הברית הוקמה ב-1970 במסגרת החוק למלחמה בפשע מאורגן. החוק הגדיר כיצד התובע הכללי יספק הגנה לעדים במשפטים הנוגעים לפשע מאורגן או פשעים חמורים אחרים. מרבית העדים מוגנים על ידי שירות המרשלים של ארצות הברית, בעוד שעדים הנמצאים במאסר מוגנים על ידי לשכת האסירים הפדרלית.

לרוב, ההגנה על העד כוללת מעבר למקום מגורים חדש ושינוי שם. שירות המרשלים מספק תעודות חדשות, עזרה במציאת מגורים ותעסוקה ועזרה כלכלית. על העדים נאסר לשוב למקום מגוריהם הישן או ליצור קשר עם בני משפחה ומכרים קודמים אשר לא נכללו בתוכנית להגנת עדים.

## הגנה על עדים בישראל

בישראל נחקק חוק להגנה על עדים בשנת 2008 שכונן את הרשות להגנה על עדים כיחידה במשרד לביטחון לאומי. הקמת הרשות הייתה בעקבות מסקנות שהוגשו בשנת 2004 לפרקליט המדינה ערן שנדר ולמפכ"ל המשטרה משה קראדי ע״י צוות בראשותו של משה לדור. צוות זה הוקם בשנת 2002 בהמלצת פרקליטת המדינה עדנה ארבל ומפכ"ל המשטרה שלמה אהרונישקי. 

הרשות להגנה על עדים מגנה על עדים ברמת הסיכון הגבוהה ביותר, והיא מוסמכת להכין תוכנית להגנה על עדים, תוך שינוי זהותם, העתקת מקום מגוריהם, סיוע במציאת עבודה או לימודים והשתלבות בקהילה. מאבטחי הרשות רשאים לדרוש הזדהות, לחפש ולתפוס חפצים, לעכב ואף לבצע מעצר מוגבל.

## קישורים חיצוניים

* הקמת תוכנית להגנת עדים בישראל, אתר משרד המשפטים
* חוק להגנה על עדים, התשס"ט-2008 באתר משרד המשפטים 

קטגוריה:משפט פלילי
טפיר בירדי

**טפיר בירדי** (שם מדעי: *Tapirus bairdii*) הוא אחד משלושת מיני הטפיר החיים באמריקה הטרופית.

## שם
הטפיר הבירדי קרוי על שמו של חוקר הטבע האמריקאי ספנסר פולרטון בירד (Spencer Fullerton Baird) אשר טייל במקסיקו ב-1843 והבחין בחיות אלו. עם זאת, הטפיר הבירדי תואר לראשונה על ידי חוקר טבע אמריקאי אחר, ו. ט. וייט. בדומה לטפירים האחרים באמריקה הלטינית, מכונה הטפיר "דנטה" על ידי האוכלוסייה באזור זה. באזור אואחאקה ווראקרוס מכונה הטפיר הבירדי anteburro. בקוסטה ריקה, פנמה וקולומביה נקרא הטפיר macho de monte, ובבליז, שבה הטפיר הבירדי הוא החיה הלאומית הוא מכונה פרת הרים.

## תפוצה ומקום חיות
הטפיר הבירדי חי ביערות עבותים במרכז אמריקה, כולל דרום מזרח מקסיקו, בליז, גואטמלה, הונדורס, קוסטה ריקה, ניקרגואה, פנמה, וייתכן שגם בקולומביה ובאקוודור. ניתן למצוא את הטפיר הבירדי בגבהים של 3,350 מטרים.

## תיאור
ימין|ממוזער|250px|טפיר בגן חיות באריזונה
על פניו וצווארו אזור בעל צבע קרם, ונקודה כהה על לחיו, מתחת ומאחורי עינו. שאר גופו בצבע חום כהה או חום אפרפר. הטפיר הבירדי הוא הגדול שבשלושת מיני הטפיר האמריקניים, והוא היונק היבשתי הגדול ביותר לאחר היגואר החי באזור שממקסיקו ועד דרום אמריקה. אורך גופו של הטפיר הבירדי מגיע לשני מטרים, גובהו 1.2 מטר, ופרטים בוגרים שוקלים בין 240 ל-400 ק"ג. בדומה למיני טפיר אחרים, לטפיר הבירדי זנב קצר ועבה וחוטם ארוך וגמיש. להם ארבע בהונות בכל אחת מרגליהם הקדמיות, ושלוש בכל אחת מרגליהם האחוריות.

## רבייה ומחזור חיים
משך ההיריון של נקבת הטפיר הבירדי כ-400 יום, ובסופו נולד גור יחיד (לידת מספר גורים נדירה ביותר). צבע פרוותו של הגור הצעיר הוא חום אדמדם, עם נקודות ופסים לבנים, צבע המשמש כהסוואה. במהלך השבוע הראשון לחייו נשאר הגור במחסה, מבודד, בעוד שאמו תרה אחר מזון ושבה אליו מזמן לזמן להניקו. לאחר מכן מצטרף הגור לאמו בחיפושים אחר מזון. בהגיעו לגיל שלושה שבועות מסוגל הגור לשחות. הגור נגמל מיניקה לאחר כשנה, ומגיע לבגרות מינית שישה עד שנים עשר חודשים לאחר מכן. תוחלת חייהם יכולה להגיע עד שלושים שנה.

## התנהגות
הטפיר הבירדי עשוי להיות פעיל במהלך כל שעות היממה, אולם לרוב הוא פעיל בעיקר בלילה. הוא ניזון מעלים ומפירות שנפלו על הקרקע. הטפיר הבירדי נוהג להימצא בקרבת מים ונהנה לשחות ולהשתכשך בהם, ובימים חמים במיוחד הם עשויים לשהות במים כשרק ראשם מעל פני המים.

הטפיר הבירדי הוא לרוב סוליטרי (חי בבדידות), אף שאין זה נדיר שמתקיימות קבוצות הניזונות יחד ולעיתים קרובות ניתן לצפות בפרטים, במיוחד בגילאים שונים, הנמצאים ביחד (אמהות עם צאצאיהן, צעירים עם בוגרים). הטפירים מתקשרים באמצעות שריקות חדות וציוצים.

## שימור
איגוד השימור העולמי מסווג את הטפיר הבירדי כמין בסכנת הכחדה. ציד ואיבוד שטחי מחיה מהווים שני גורמים מרכזיים בירידה בגודל האוכלוסייה.

## קישורים חיצוניים

* טפיר בירדי באתר הרשימה האדומה של IUCN
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי תאודור גיל
קטגוריה:טפיריים
קטגוריה:אקוודור: יונקים
קטגוריה:מקסיקו: יונקים
קטגוריה:גואטמלה: יונקים
קטגוריה:מגה-פאונה של אמריקה הדרומית
קטגוריה:מגה-פאונה של אמריקה הצפונית
קטגוריה:יונקים ביערות הגשם של אמריקה המרכזית
קטגוריה:בעלי חיים שתוארו ב-1865
קטגוריה:פנמה: יונקים
קטגוריה:קוסטה ריקה: יונקים
קטגוריה:בליז: יונקים
קטגוריה:הונדורס: יונקים
קטגוריה:ניקרגואה: יונקים
קטגוריה:אל סלוודור: יונקים
טבל

**טֶבֶל** הוא כינוי הלכתי לתוצרת שלא הופרשו ממנה תרומות ומעשרות, וכן עיסה שלא הופרשה ממנה חלה. האיסור לאכול טבל מארץ ישראל הוא מצוות לא תעשה מתוך תרי"ג מצוות.

**טבל דרבנן** הוא כינוי לבשר או פירות (שהתחייבותם כמתנה לכהן הוא רק מדרבנן, כגון מצוות חלה בחוצה לארץ) שלא הופרשו מהם תרומה ו/או מעשר.

## מקור
מקור המושג הוא בספר ויקרא: . הנאמר בפסוק "ולא יחללו" הוא מלשון חולין, שאין לעשות בו מעשה חולין ולכן אסור לאכול ממנו.

בפסוקים אלה מוזכר הטבל במילה "קודש" (מלשון קדוש) אך זה אותו הדבר, כמו שכותב הרמב"ם: 

## דיני הטבל
תבואה קודם שהפרישו ממנה תרומות ומעשרות או חלקן נקראת 'טבל' ואסורה באכילה, לאחר ההפרשה, התבואה ניתרת ונעשית 'חולין'. ואילו יש סוברים כי כשיש מצוות נתינה לכהן, הפרשת המתן הוא רק "הכשר מצווה" אבל עדיין לא קיים כלום מצד המצווה עצמה.

בתוספתא מצוין עונש מיתה לעובר ואוכל טבלים: "**ואלו הן שבמיתה האוכל טבל..**", וכעין זה מופיע דעה זו בתלמוד בבלי: "אמר שמואל מנין לאוכל את הטבל שהוא במיתה..שנאמר "**ולא יחללו את קדשי בני ישראל..**". היינו מיתה בידי שמים.

בתוצאה החמורה הזו הביע רבי יוחנן מאמר-אזהרה לזרז הקהל לתת מתנת זרוע לחיים וקיבה כהלכתה ואמר "כל האוכל מבהמה שלא הורמה מתנותיה כאילו אוכל טבלים".

אף שמדאורייתא טבל שנתערב בהיתר בטל ברוב כשאר איסורים, חכמים החמירו באיסור טבל שלא יהיה בטל אפילו אם יש בהיתר פי אלף ויותר מהטבל. אמנם, כך הדין רק בתערובת מין במינו, אך בתערובת מין בשאינו מינו - טבל בטל כשאר האיסורים.

## חבר

בתלמוד מבואר שאם חבר (תלמיד חכם) שלח לאדם אחר תבואה, אינו צריך לחשוש שמא היא טבל, 'חזקה לחבר שאינו מוציא מתחת ידו דבר שאינו מתוקן', ויש לתלות שהחבר עשר את התבואה מיד לכשהתחייבה.

## דמאי

אדם שקנה תבואה מעם הארץ, מאחר שאין ודאות שהקפיד להפריש מעשרות מתבואתו ומפירותיו, דינם 'דמאי', ואסורים באכילה עד שיפריש מהם תרומות ומעשרות, מלבד תרומה גדולה, שאף עמי הארץ הקפידו להפריש.

אמנם מכיוון שתקנת דמאי הותקנה על פי מציאות שבה רוב הפירות היו מעושרים, ומכיוון שמדין תורה הולכים אחר הרוב, חכמים הקלו באיסור דמאי והתירו להשתמש בפירות דמאי והתירו לעניים ולאכסניה לאכול דמאי. על כן, הדמאי כשלעצמו נחשב בניגוד לטבל לדבר הראוי לאכילה ולכן ניתן להשתמש בו לעירוב חצרות, עירוב תחומין ועירוב תבשילין, ומזמנים עם אדם שאכל דמאי.

### דמאי בזמן הזה
תקנת דמאי נוהגת גם בזמננו, לדעת החזון איש (שביעית סימן י), ולדעת הרב שלמה זלמן אוירבך (מנחת שלמה סימן סב) בזמננו בטלה תקנה זו ואין לה משמעות כיום. יצוין שבימינו מי שאינו מפריש מעשרות, לרוב גם אינו מפריש תרומה גדולה, ועל כן המציאות היא שונה.

## קישורים חיצוניים
* 
* 

## הערות שוליים

*
קטגוריה:כשרות
קטגוריה:פרשת אמור
קטגוריה:דברים שאינם בטלים
מצ'רטה (נפה)

**נפת מצ'רטה** (באיטלקית: **Provincia di Macerata**) היא נפה במזרחו של מחוז מארקה שבאיטליה. היא משתרעת על שטח של 2,774 קמ"ר, ובשנת 2009 התגוררו בה 324,188 נפש. בירתה של הנפה בעיר מצ'רטה. 

הנפה גובלת בנפת אנקונה במחוז מארקה בצפון, בנפת פרמו במחוז מארקה בדרום, באסקולי פיצ'נו במחוז מארקה בדרום-מערב, בנפת פרוג'ה במחוז אומבריה במערב ובים האדריאטי במזרח.

## קישורים חיצוניים

* 

קטגוריה:מארקה: נפות
אסקולי פיצ'נו (נפה)

**נפת אסקולי פיצ'נו** (באיטלקית: **Provincia di Ascoli Piceno**) היא נפה במזרחו של מחוז מארקה שבאיטליה. היא משתרעת על שטח של 2,087 קמ"ר, ובשנת 2001 התגוררו בה 369,579 נפש. בירתה של הנפה בעיר אסקולי פיצ'נו. 

הנפה גובלת בנפת פרמו במחוז מארקה בצפון, בנפת מצ'רטה במחוז מארקה בצפון-מערב, בטראמו במחוז אברוצו בדרום, בנפת ריאטי במחוז לאציו בדרום, בנפת פרוג'ה במחוז אומבריה בדרום-מערב ובים האדריאטי במזרח.

## קישורים חיצוניים

* 

קטגוריה:מארקה: נפות
דוד פישלוב

**דוד פישלוב** (נולד ב-1 ביוני 1954) הוא פרופסור אמריטוס לספרות באוניברסיטה העברית בירושלים.

## ביוגרפיה
נולד בישראל לנחום וגיסיה פישלוב. למד בבית הספר היסודי "פרדס" ברמת גן ובתיכון בליך ברמת חן. היה חניך ומדריך בתנועת השומר הצעיר ברמת גן, במסגרתה הצטרף לגרעין הנח"ל 'רשף' לקיבוץ מגן.

לאחר שירותו הצבאי החל ללמוד ספרות ופילוסופיה באוניברסיטת תל אביב, שם סיים תואר ראשון ושני ושימש כאסיסטנט בחוג לספרות כללית, את עבודת הדוקטורט בנושא METAPHORS OF GENRE כתב בהדרכתו של פרופסור רוברט (אורי) אלטר והגיש באוניברסיטת קליפורניה בברקלי.

עם שובו מארצות הברית החל ללמד בחוג לספרות כללית והשוואתית באוניברסיטה העברית ואף נבחר לעמוד בראשו בשנים 1999–2001. כמו כן כיהן כמרצה אורח בחוג לתורת הספרות באוניברסיטת תל אביב, פרופסור אורח בחוג לשפות ותרבויות המזרח הקרוב באוניברסיטת שיקגו, פרופסור חבר אורח בחוג לשפות ותרבויות המזרח התיכון ואסיה באוניברסיטת קולומביה ולימד בבית הספר לתלמידי חו"ל באוניברסיטה העברית בירושלים.

פישלוב פרסם עשרות מחקרים, ספרים ומאמרים. הוא פרסם ביקורת ספרים בידיעות אחרונות ובשנות ה-80 השתתף באופן קבוע ב'משא', המוסף הספרותי של העיתון דבר.

פישלוב זכה במענק ללימודי מחקר בארצות הברית מטעם קרן חינוך ארצות הברית ישראל, מלגת נשיא האוניברסיטה לעבודת דוקטור באוניברסיטת ברקלי, קליפורניה, מענק ללימודי מחקר באנגליה מטעם המועצה הבריטית ועוד. ספרו 'מחלפות שמשון' זכה בפרס ע"ש יעקב בהט לספר עיון לשנת תשנ"ח.

## חיים אישיים
פישלוב מתגורר כיום בתל אביב, גרוש, אב לשניים.

## ספריו
* **[[Metaphors of Genere]]** - **The role of analogies in genere theory**, Penn State Press, Universitu Park, 1993
* **[[כמטר שמים]] - עיונים בדימוי הפואטי**, הוצאת מאגנס, תשנ"ו
* **[[מחלפות שמשון]] - גלגולי דמותו של שמשון המקראי**, הוצאת ספרים של אוניברסיטת חיפה, 2000
* **Dialogues with/and Great Books: The Dynamics of Canon Formation**, Sussex Academic Press, 2010
* **כנפי ביאליק - מעמדו הקנוני ודיאלוגים עם יצירתו**, הוצאת כרמל, 2023

## מהספרים להם הוסיף אחרית דבר
*ג'ונתן סוויפט, מבחר כתבים, תרגום: משה זינגר ויצחק קומם, הוצאת כרמל, 1993.
*דניאל דפו, **[[מול פלנדרס]]**, תרגום: סיגל אדלר, הוצאת כרמל, 2004.
*דניאל דפו, '''רובינזון קרוזו''', תרגום: סיגל אדלר, הוצאת כרמל, 2006.

## קישורים חיצוניים

* דף הבית של דוד פישלוב באתר האוניברסיטה העברית
* מאמרי דוד פישלוב באתר נתן אלתרמן
* 
* על הספר Dialogues with/and Great Books: The Dynamics of Canon Formation בהוצאת הספרים
* 

קטגוריה:חוקרי ספרות ישראלים
קטגוריה:סגל האוניברסיטה העברית בירושלים: ספרות כללית והשוואתית
קטגוריה:זוכי פרס בהט
קטגוריה:בוגרי תיכון בליך
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת קליפורניה בברקלי
קטגוריה:ישראלים שנולדו ב-1954
CNBC

**CNBC** (קיצור של "**Consumer News and Business Channel**") היא רשת טלוויזיה אמריקאית המשדרת חדשות כלכליות ברחבי העולם. בעלי הרשת הוא תאגיד NBC Universal.

## ערוצי הרשת
הרשת משדרת בשלושה ערוצים עיקריים: ערוץ CNBC האמריקאי המקורי, ערוץ CNBC אירופה וערוץ CNBC אסיה. בנוסף להם קיימים כ-11 ערוצי משנה המשדרים בשפות שונות מלבד אנגלית (למשל: הינדית, טורקית ויפנית) או בגרסאות מקומיות המותאמות לאזורים מסוימים (אפריקה, יפן, אוסטרליה), ועוד 4 "מיני-ערוצים" המייצרים תוכן טלוויזיוני מצומצם.

כשהושק ב-1989 נקרא הערוץ בשם Consumer News and Business Channel, אך מאז נזנח השם המלא ונותרו רק ראשי התיבות, שמסמלים בעיקר את הקשר לחברת האם NBC.

ערוץ CNBC נחשב לערוץ החדשות הכלכליות המוביל בעולם ושוויו מוערך בארבעה מיליארד דולר. מתחריו הם ערוץ Fox Business של רשת פוקס וערוץ בלומברג.

## תוכניות ומגישים
250px|ממוזער|הלוגו של CNBC בין השנים 1996–2023
הערוץ משדר 24 שעות ביממה ומלווה את המסחר בבורסות השונות בעולם. הערוץ האמריקאי שם דגש על הבורסות בארצות הברית ומשדרי הדגל שלו משודרים הישר מרצפת המסחר של בורסת ניו יורק ה-NYSE. כמו כן משדר הערוץ מדי יום משדרים טרנס-אטלנטיים אותם מנחים במשותף קריינים משלושה מוקדים: מטה CNBC בניו ג'רזי, לונדון והונג קונג.

המגישה הידועה מכל מגישי CNBC, שמאז 2013 עברה לעבוד בערוץ המתחרה Fox Business, היא מריה ברטירומו, חלוצת השידור מרצפת המסחר. מגישים בולטים נוספים הם: מארק היינס, ג'ו קרנן, בקי קוויק ואחרים. כוכב נוסף של הרשת הוא ג'ים קריימר, המנחה את התוכנית Mad money ומופיע לעיתים בתוכניות הערוץ השונות כדי לספק פרשנות לאירועים שונים. מניות המוזכרות על ידי קריימר בשידור, לחיוב או לשלילה, בדרך כלל נסחרות מיד לאחר מכן בעליות או ירידות חדות, בהתאמה.

## קישורים חיצוניים

* 

קטגוריה:ערוצי טלוויזיה אמריקאיים
קטגוריה:ערוצי חדשות
קטגוריה:NBC
פראטי (רובע)

**פראטי** (באיטלקית: **Prati**) הוא הרובע העשרים ושנים מבין רובעי העיר רומא בירת איטליה.

לוגו הרובע מתאר את טירת סנטאנג'לו אף שזו אינה נמצאת ברובע, ונמצאת למעשה ברובע בורגו הגובל ברובע פראטי מדרום.

בדומה לרובע טרסטוורה ולרובע בורגו רובע פראטי אינו שייך למוניצ'יפיו I אלא למוניצ'יפיו 17 מבחינה אדמיניסטרטיבית.

בין האתרים שברובע נמצאים כיכר קאבור ובתי המשפט של רומא.

## קישורים חיצוניים

ממוזער|200px|ימין|כיכר ריסורג'ימנטו
[ממוזער|200px|ימין|[כיכר קאבור]]

קטגוריה:רומא: רבעים
לואיס גרסיה פוסטיגו

**לואיס גרסיה פוסטיגו** (בספרדית: **Luis García Postigo**; נולד ב-1 ביוני 1969 במקסיקו סיטי שבמקסיקו) הוא כדורגלן עבר מקסיקני ששיחק בעיקר בתפקיד החלוץ אך גם כקיצוני. הוא היה שחקן מפתח בנבחרת מקסיקו בשנות ה-90 של המאה ה-20. הוא היה מלך שערי קופה אמריקה 1995, לצד גבריאל בטיסטוטה הארגנטינאי. במדי הנבחרת הופיע ב-78 משחקים, בהם הבקיע 29 שערים. הוא זומן למונדיאל 1994 ולמונדיאל 1998, אך לא שותף אפילו דקה אחת ב-1998.

## קישורים חיצוניים

* 

* האתר הרשמי של לואיס גארסיה

קטגוריה:כדורגלנים מקסיקנים
קטגוריה:חלוצי כדורגל מקסיקנים
קטגוריה:כדורגלני אוניברסידד נסיונל
קטגוריה:כדורגלני אתלטיקו מדריד
קטגוריה:כדורגלני ריאל סוסיאדד
קטגוריה:כדורגלני קלוב אמריקה
קטגוריה:כדורגלני גוודלחרה
קטגוריה:כדורגלני מונרקס מורליה
קטגוריה:כדורגלני פואבלה
קטגוריה:כדורגלני נבחרת מקסיקו
קטגוריה:מקסיקו סיטי: כדורגלנים
קטגוריה:כדורגלני גביע הזהב 1991
קטגוריה:כדורגלני קופה אמריקה 1993
קטגוריה:כדורגלני מונדיאל 1994
קטגוריה:כדורגלני גביע פהד 1995
קטגוריה:כדורגלני קופה אמריקה 1995
קטגוריה:כדורגלני גביע הזהב 1996
קטגוריה:כדורגלנים באולימפיאדת אטלנטה (1996)
קטגוריה:כדורגלני גביע הקונפדרציות 1997
קטגוריה:כדורגלני מונדיאל 1998
קטגוריה:מקסיקנים ממוצא ספרדי
קטגוריה:ילידי 1969
טסטאצ'יו

**טסטאצ'יו** (באיטלקית: **Testaccio**) הוא שמו של הרובע העשרים מבין רובעי העיר רומא בירת איטליה.

הרובע נקרא על שם מונטה טסטאצ'יו הסמוך.
בעת העתיקה, שימש הרובע, הממוקם על גדת נהר הטיבר כאתר המסחר העיקרי של רומא העתיקה, והתגלו בו שרידים רבים של כלי חרס ואמפורות.

כיום משמש הרובע כרובע מסחרי ברובו, אולם בשנים האחרונות הפך לאזור בילויים ונפתחו בו מועדוני לילה רבים.

ברובע עוברת חומת אורליאנוס ונמצאת בו פירמידת קסטיוס ולצדה בית הקברות הפרוטסטנטי של רומא ובית הקברות הצבאי הבריטי ברומא.

## קישורים חיצוניים

* תיאור הרובע ותמונות הרובע
* תמונות הרובע

*
קטגוריה:רומא: רבעים
צ'ליו (רובע)

**צ'ליו** (באיטלקית: **Celio**) הוא שמו של הרובע התשעה עשר מבין רובעי העיר רומא בירת איטליה.

סמל הרובע מתאר ראש של אפריקאי, שלראשו קסדה עם חטי פילים. הסמל מתאר פסל שהתגלה בשטחי הרובע, ברחוב שנקרא כיום (לאחר גילוי הפסל) ויה קאפו ד'אפריקה (דרך הראש האפריקאי).

ברובע נמצאות כנסיות רבות בהן סן ג'ובאני א פורטה לטינה, סן ג'ובני אין אולאו, סן גרגוריו מאניו, סנטה מריה אין דומניקה, סנטו סטפנו רוטונדו, סנטי ג'ובני א פאולו, סנטי קווטרו קורונאטי וכן אתרים בעלי חשיבות רבים ובהם קשת קונסטנטינוס, קשת דולאבלה, הקולוסאום ווילה צ'לימונטנה.

## קישורים חיצוניים

[ימין|ממוזער|250px|[קשת קונסטנטינוס ומימינה הקולוסיאום]]

*
קטגוריה:רומא: רבעים
לודוביזי (רובע)

**לודוביזי** (באיטלקית: **Ludovisi**) הוא שמו של הרובע השישה עשר מבין רובעי העיר רומא בירת איטליה.

חותם הרובע מציג דרקון מוזהב על רקע אדום. מקורו של הדרקון בשלט האצולה של משפחת לודוביזי  אשר מרבית שטחי הרובע היו חלק מגני האחוזה שלה, שנקראה וילה לודוביזי. הווילה והגנים נמכרו בסוף המאה ה-19 לממשלת איטליה, וזו מכרה אותם ליזמים על מנת שיבנו את מבני הרובע. ברובע עובר ויה ונטו היוקרתי.

## קישורים חיצוניים

*
קטגוריה:רומא: רבעים
מונטה מריו

**מונטה מריו** (באיטלקית: **Monte Mario**) היא הגבעה הגבוהה ביותר בעיר רומא, בירת איטליה. בשיאה, מתנשאת הגבעה לגובה של 139 מטרים מעל פני הים. הגבעה נמצאת בצפון מערב העיר, ונקראת על שם הקרדינל מריו מליני אשר היה הבעלים של הגבעה במהלך המאה ה-15, ובנה עליה וילה רחבת ידיים.

כיום מהווה הגבעה חלק משמורת טבע. בראש הגבעה נמצאת הכנסייה והמנזר בשם סנטה מריה רוזריו, וכן, במקום בו עמדה וילה מליני ניצב כיום מצפה כוכבים ומוזיאון לאסטרונומיה על שם קופרניקוס (*Museo Astronomico Copernicano*)

על הגבעה נמצא אחד מארבעת הקמפוסים של אוניברסיטת לויולה שיקגו.

## ראו גם
* שבע גבעות רומא

## קישורים חיצוניים

* תיאור הגבעה 

750px|ממוזער|מרכז|מראה פנורמי מראש הגבעה על כל העיר רומא

קטגוריה:רומא: גבעות
ג'אניקולו

**ג'אניקולו** (באיטלקית: **Gianicolo**, בלטינית - **יאניקולום** - **Janiculum**) היא גבעה במערב העיר רומא בירת איטליה. בעבר נקראה הגבעה גם "הר הוותיקן" (Mons Vaticanus).

על אף היותה הגבעה השנייה בגובה בשטח העיר רומא של ימינו (אחרי מונטה מריו), הגבעה אינה אחת משבע גבעות רומא, בשל היותה בגדתו המערבית של נהר הטיבר ומחוץ לשטחי רומא העתיקה.

## גאוגרפיה
הגבעה היא מצוק ארוך שמשתרע לגדתו הימנית (המערבית) של נהר הטיבר למול גבעת האוונטין (באזור הנקרא מונטה מאריו) אורכה של הגבעה, מצפון לדרום, כ-5 ק"מ. מרחקה של הגבעה מהנהר נע בין 100 מטרים (בדרום) לכ-2 ק"מ בצפון. הנקודה הגבוהה ביותר בגבעה היא בקצהה הצפוני, הנקרא מונטה מאריו, שגובהה 146 מטרים מעל פני הים.

## היסטוריה
### העת העתיקה
בתקופת הרפובליקה הרומית הייתה הגבעה, הנמצאת ממערב לנהר הטיבר, מחוץ לתחומה של העיר רומא. הגבעה היוותה אתר מקודש ליאנוס, אל השערים במיתולוגיה הרומית, ונערך בה פולחן אשר כלל צפייה במעוף הציפורים לשם חיזוי העתיד.

### חומת אורליאנוס
תוואי חומת אורליאנוס הקיף חלקים מהגבעה על מנת לכלול בתחום העיר את טחנות המים שהיו עליה. טחנות אליה שימוש כטחנות הקמח של העיר. ככל הנראה הטחנות נבנו על ידי הקיסר אורליאנוס בשלהי המאה השלישית. בשנת 537, בעת המצור של הגותים על העיר, חסמו הגותים את אמות המים שהובילו מים אל התחנות, אולם בתום המצור שוקמו אמות המים, והמשיכו לפעול עד ימי הביניים (ישנן עדויות לפעולתן בתקופת שלטונו של האפיפיור גרגוריוס הרביעי, באמצע המאה התשיעית).

### המאה ה-19 עד ימינו
בשנת 1849 נערך על הגבעה ובסמוך לה קרב בין כוחותיו של ג'וזפה גריבלדי לבין הכוחות הצרפתיים שהגנו על האפיפיור ועל שלטונו בעיר רומא. הצרפתים דחקו את המגינים והצליחו לכבוש מחדש את רומא ולהשיבה לאפיפיור, שבינתיים נמלט לעיר גאטה. רק ב-1870, כעשור לאחר איחוד איטליה, הצליחו כוחות איטליה בפיקודו של המלך ויטוריו עמנואלה השני לכבוש את העיר ולהכריז עליה כבירת איטליה. 
אנדרטה לזכר הקרב ולזכר הנופלים במאבק לעצמאות איטליה הוקמה בראש הגבעה. בראש האנדרטה פסל של גריבלדי רוכב על סוס. עד 1929, בעת שהיחסים בין איטליה לבין הוותיקן היו גרועים ומתוחים, פנה הפסל לכיוון מערב, כאילו השגיח על הוותיקן ועל האפיפיור. לאחר שיושבו ההדורים, סובבו את הפסל ופניו לכיוון מזרח, צופות אל המרכז העתיק של רומא. 

מאז שנת 1847 נהגו לירות מדי יום בשעה 12:00 בצהריים על מנת להודיע על השעה. הירי בוצע מטירת סנטאנג'לו, והועבר בשנת 1904 לתותח שהוצב בראש הגבעה. מנהג זה נמשך עד שנת 1939 והופסק בשל מלחמת העולם השנייה. בעקבות לחץ ציבורי, המנהג חודש ב-21 באפריל 1959.

## אתרים בעלי חשיבות
על גבעת ג'אניקולו נמצאת כנסיית סן פייטרו אין מונטוריו שנבנתה במקום בו, על פי האמונה הנוצרית נצלב פטרוס הקדוש.
כמו כן על הגבעה ממוקמת מזרקת אקווה פאולה שנבנתה בסגנון הבארוק בהוראת האפיפיור פאולוס החמישי.

## קישורים חיצוניים

* סמיואל בול פלאטנר, '''מילון טופוגרפי של רומא העתיקה''', הוצאת אוניברסיטת אוקספורד, 1929
*חפירות ארכאולוגיות בתחנות המים

קטגוריה:ערכים שבהם תבנית בריטניקה אינה מתאימה
קטגוריה:רומא: גבעות
פיניה (רובע)

שמאל|ממוזער|180px|מזרקת פיניה (מזרקת האצטרובל) שנבנתה ב-1927 במקום שבו עמד האצטרובל המקורי
**פיניה** (באיטלקית: **Pigna**) הוא שמו של הרובע התשיעי מבין רובעי העיר רומא בירת איטליה.

מקור שמו של הרובע במילה האיטלקית לאצטרובל, והאצטרובל מופיע בסמליל הרובע. פסל האצטרובל הוצב על מזרקה ברומא העתיקה, בקרבת מרחצאות אגריפה ומקדש האלה המצרית איזיס. האצטרובל הענקי הועבר במאה ה-13 לבזיליקת פטרוס הקדוש בקריית הוותיקן, ובמאה ה-15 הוצב במקומו הנוכחי בראש חצר בלוודרה (המכונה גם "חצר האצטרובל" ) שבנה דונטו ברמנטה במתחם מוזיאוני הוותיקן. משני עבריו של פסל האצטרובל מוצבים טווסים עשויים ברונזה שהובאו מהמאוזוליאום של אדריאנוס (כיום טירת סנטאנג'לו).

צורתו של רובע פיניה ריבועית, והוא משתרע בין הפנתאון בפינתו הצפונית-מערבית של הרובע עד כיכר ונציה בפינתו הדרומית-מזרחית.

## היסטוריה
רובע פיניה ממוקם באזור שהיה מרכז שדה מרס ברומא העתיקה. האזור היה הרובע השלישי מבין 14 רובעי העיר בתקופת שלטונו של הקיסר אוגוסטוס. לימים כונה הרובע בשם "איזיס וסראפיס" (בלטינית: Isis et Serapis) על שם מקדשי האלים המצריים איזיס וסראפיס שמוקמו בו. לאחר נפילת האימפריה הרומית קטנה אוכלוסיית הרובע, בשל ריחוקו מנהר הטיבר, אולם בתקופת הרנסאנס גדלה אוכלוסייתו והוא הלך ונעשה צפוף מאוד.

## אתרים
על אף שטחו הקטן של הרובע יש בו אתרים רבים בעלי חשיבות, ובהם הפנתאון, מהמבנים הרומיים הידועים ביותר שנשתמרו מהעת העתיקה. מבנה זה, שהיה מקדש לכל האלים הרומיים, הפך לכנסייה במאה השביעית ולכן שרד בשלמותו.

ברובע נמצאות הכנסיות סנטה מריה סופרה מינרווה, סנטאיגנאציו די לויולה, סן מקוטו וכנסיית סן מארקו.
בחלקו המזרחי של הרובע עוברת ויה דל קורסו (על נתיב ויה לאטה העתיקה), ולאורכה מבנים רבים מתקופת הרנסאנס ובהם הפאלאצו דה קארוליס המשמש את בנק רומא. בדרום הרובע נמצאת הלארגו די טורה ארגנטינה - המכונה "האזור המקודש" בשל ארבעת המקדשים מתקופת הרפובליקה הרומית שנחשפו במרכזהּ.

כמו כן ברובע נמצא פסל "הפיל נושא האובליסק"  של ג'ובאני לורנצו ברניני.

## קישורים חיצוניים

* היסטוריה, מידע ותמונות של הרובע
* מפת הרובע 

*
קטגוריה:רומא: רבעים
רגולה (רובע)

**רגולה** (באיטלקית: **Regola**) הוא שמו של הרובע השביעי מבין רובעי העיר רומא בירת איטליה.
מקור השם במילה "ארנולה" (בלטינית: **Arenula**) שמשמעה "חול רך" וזה בגלל החול שנותר באזור לאחר ההצפות שנגרמו על ידי נהר הטיבר, שהרובע נמצא לחופו.
לוגו הרובע מתאר צבי רץ.

## היסטוריה
בעת העתיקה, בתקופת האימפריה הרומית היה האזור בו נמצא כיום הרובע חלק משדה מרס, והיה ממוקם בו ה"טריגאריום" (בלטינית: **Trigarium**) - האצטדיון בו התאמנו רוכבי הטריגה (מרכבה עם שלושה סוסים).

בתקופת כהונתו של הקיסר אוגוסטוס היה האזור בו נמצא כיום הרובע חלק מהרובע התשיעי מבין 14 רובעי רומא, והוא נקרא בשם "**קירקוס פלאמיניוס**" (בלטינית: **Circus Flaminius**).

בתקופת ימי הביניים היה הרובע חלק מהאזור השיש מבין שבעה אזורי רומא (אף שגבולות הרבעים באותה עת לא היו מוגדרים היטב).

בשנת 1586, עת הוקם רובע בורגו הוגדרו גבולות רובע רגולה, והוא הפך לרובע השישי של העיר, שנקרא **Arenule et Chacabariorum** - על שם החול מחד, ועל שם חרשי הנחושת (באטלקית: chacabariis) שהתגוררו ברובע.

בשנת 1875 נבנו על גדות נהר הטיבר הרציפים שנועדו למנוע הצפת הרובע על ידי הנהר. לצורך בניית הרציפים נהרסו חלק מבתי הרובע הסמוכים לנהר, ושוני תוואי חלק מהרחובות - דבר ששינה את אופיו של הרובע.

## אתרים בעלי חשיבות
ברובע נמצאת דרך ויה ג'וליה, ומעלה הקשת שנבנתה על ידי מיכלאנג'לו כחלק מהתוכנית לקשר בין ארמון פארנזה הנמצא בלב הרובע, בכיכר פארנזה, לבין הוילה פארנזינה שנמצאה מעברו השני של הטיבר, ברובע טרסטוורה. בשטח הרובע נמצא כיום אזור הקאמפו די פיורי וכן הכנסיות סנטה מריה די מונסרטו, סנטה מריה אין מונטיצ'לי וסנטה מריה דלאורציונה אה מורטה.

## קישורים חיצוניים

* ההיסטוריה של הרובע, מפות הרובע ותמונות הרובע

*
קטגוריה:רומא: רבעים
פאריונה

[ממוזער|שמאל|280px|קמפו די פיורי. במרכז אנדרטת [ג'ורדנו ברונו.]]
**פריאונה** (באיטלקית: **Parione**) הוא שמו של הרובע השישי מבין רובעי העיר רומא בירת איטליה.

מקור שמו של הרובע אינו ידוע, וככל הנראה הוא נקרא על שם חומה שהייתה בסמוך לרובע (המילה "פאריטונה" באיטלקית של ימי הביניים משמעה "חומה גדולה"), או הכוונה לקירות אצטדיון דמיטיאנוס שהיה ממוקם ברובע.

לוגו הרובע מציג גריפין – חיה שמקורה במיתולוגיה היוונית. הגריפון נבחר כסמל הרובע, מאחר שהוא מייצג אצילות וגאווה.

## היסטוריה
בתקופת הרפובליקה הרומית, השטח בו ממוקם כיום הרובע היווה חלק משדה מרס - אזור בו נהג הצבא הרומי להתאמן. מאוחר יותר, בראשית תקופת האימפריה הרומית, עם גידולה של העיר, הפך האזור לרובע התשיעי מבין 14 רובעי רומא בתקופתו של הקיסר אוגוסטוס. ימים זכה הרובע לכינוי "קירקו פלאמיניו" (בלטינית: **Circo Flaminio**). באזור נבנה אצטדיון גדול (לימים פיאצה נבונה) על ידי הקיסר דומיטיאנוס, והקיסר פומפיוס בנה ברובע קוריה (אשר שימשה את הסנאט הרומאי).

לאחר נפילת האימפריה הרומית, נותר אזור הרובע מיושב.

בתקופת ימי הביניים כונה הרובע, שהיה הרובע השמיני של העיר, בשם "רובע פאריונה וסן לורנצו אין דמאסו" (בלטינית: **Parione e S. Lorenzo in Damaso**) על שם כנסיית סן לורזו אין דאמאסו הממוקמת ברובע (ואשר נבנתה במאה הרביעית.

בין השנים 1200–1400, בשל מיקומו של הרובע במרכז העיר מחד, אך בסמוך לנהר הטיבר מאידך, גדלה אוכלוסיית הרובע. הקמת הקמפו די פיורי שהיווה שוק מרכזי סייע להתפתחות הרובע.

בתקופת שלטונו של האפיפיור סיקסטוס הרביעי עבר מבנה הרובע שינוי ארגוני שכלל הרחבת הרחובות, שיקום הבניינים והקמת גשר סיסטו (באיטלקית: "ponte Sisto" - "פונטה סיסטו" - על שם האפיפיור) המקשר את הרובע לרובע טרסטוורה בעברו השני של הנהר.

במהלך המאה ה-16 עברה מרבית הפעילות המסחרית מהקמפו די פיורי לאזור הפיאצה נבונה, הרחבה יותר, ובמהלך המאה ה-17 שונתה הכיכר ושופצה על ידי ג'ובני לורנצו ברניני אשר פנה את מזרקת ארבעת הנהרות באמצעיתה.

לאחר איחוד איטליה, הקמת ממלכת איטליה והפיכת רומא לבירתה, נבנתה באזור זה דרך ויטוריו אמנואלה השני - אשר ייעל את התנועה העוברת ברובע.

## אתרים בעלי חשיבות
האתר המרכזי ברובע הוא כיכר נבונה - המכסה כרבע משטח הרובע. כיכר זו עומדת במקום בו עמד אצטדיון רומי, ושומרת על צורתו של האצטדיון. במרכז הכיכר ניצבת מזרקת ארבעת הנהרות של ג'ובני לורנצו ברניני מאמצע המאה ה-17. כיכר נבונה הפכה לכיכר השוק המרכזית של העיר עם ירידת מעמדו של הקמפו די פיורי אשר נמצא אף הוא בתחומי הרובע.

דרומית לכיכר נבונה ניצבת כיכר פאסקווינו המשמשת לפרסום מודעות ודעות שונים.

## קישורים חיצוניים

* ההיסטוריה, מפות ותמונות של הרובע

*
קטגוריה:רומא: רבעים
פונטה (רובע)

**פונטה** (באיטלקית: **Ponte**) הוא שמו של הרובע החמישי מבין רובעי העיר רומא בירת איטליה.
משמעות שם הרובע במילה "גשר" באיטלקית. הרובע נקרא על שם גשר סנטאנג'לו המקשר את הרובע אל רובע בורגו מעברו השני של נהר הטיבר. הגשר נבנה על ידי הקיסר אדריאנוס על מנת לקשר את המאוזוליאום שבנה (כיום טירת סנטאנג'לו) עם העיר רומא שהייתה מעברו השני של הנהר.
בתקופת שלטונו של האפיפיור סיקסטוס החמישי שונו גבולות הרובע, כך שהגשר אינו נמצא בשטחי הרובע כיום, אולם הרובע שמר על שמו המקורי, והגשר מופיע על לוגו הרובע.

## היסטוריה
בתקופת שלטונו של הקיסר אוגוסטוס היה האזור בו ממוקם כיום הרובע שייך לרובע הרביעי של רומא מתוך 14 רובעי רומא. באותה עת נקרא הרובע בשם "קירקוס פלאמיניוס" (בלטינית: **Circus Flaminius**), והיה חלק מאזור שדה מרס (בלטינית: "קמפוס מרטיוס" - "Campus Martius").

הקיסר נירון בנה גשר מעל נהר הטיבר, שקישר את הרובע לגדתו השנייה של הנהר, לעבר הויה טריאומפאליס (גשר שנקרא "טריאומפליס" (**triumphalis**) על שם הדרך, או "נירונאנוס" (**Neronianus**) על שם הקיסר, ועליה עברו תהלוכות הניצחון. לימים נקרא הגשר "פונס וטיקנוס" (**Pons Vaticanus**) מאחר שהוביל לעבר קיריית הוותיקן. הגשר נהרס בימי הביניים וזכה לכינוי "פונס רפטוס" (הגשר השבור).

על גדת נהר הטיבר, בתחומי הרובע, היה מעגן ששימש להבאת חומרי בנייה למקדשי רומא העתיקה.

במהלך ימי הביניים נותר הרובע מיושב בצפיפות, והבנייה ברובע בימי הביניים ובתקופת הרנסאנס העלימה את שרידי המבנים מהעת העתיקה. הרובע נותר מיושב בצפיפות על אף הכשלים באמות המים הרומיות, בשל קרבתו לנהר הטיבר, דבר שאפשר הבאת מי שתייה ורחצה מהנהר אל הרובע. הקרבה בין הרובע לקיריית הוותיקן הביאה לכך שהרובע המה עולי רגל, ותושבי הרובע התפרנסו מהלנתם והאכלתם של עולי הרגל הרבים, וממכירת חפצי קדושה לעולי הרגל.

במהלך המאה ה-16 נבנו ברובע ארמונות רבים לעשירי העיר, וזאת על אף שנהר הטיבר הציף את הרובע מדי מספר שנים.

לאחר איחודה של איטליה, הקמת ממלכת איטליה בשנת 1870, והפיכת רומא לבירתה, נבנו על גדות נהר הטיבר רציפים למנוע את ההצפות, וגשרים חדשים נבנו על מנת לקשר את קיריית הוותיקן עם רובע פראטי. בניית הרציפים פגעה באופיו הבניימי של הרובע, מאחר שחלקים ממבני הרובע נהרסו בעת בניית הרציפים, והגשרים החדשים העבירו את התנועה לרבעים אחרים של רומא.

## אתרים בעלי חשיבות
ברובע ממוקמות כנסיות רבות ובהן סנטה מריה דלה פאצ'ה, סנטה מריה דל'אנימה וסן ג'ובני דה פיורנטיני. ברובע עוברת ויה ג'וליה וממוקמים בו מבנים רבים מתקופת הרנסאנס בהם ארמון דיי פופזי ("ארמון הבובות" הנקרא על שם חזיתו המעוטרת).

## קישורים חיצוניים

* היסטוריה, מפות ותמונות של הרובע

*
קטגוריה:רומא: רבעים
טירת קונווי

שמאל|250px|ממוזער|תצלום של הטירה והיישוב ברקע מאחד המגדלים
שמאל|ממוזער|250px|הגשר המוביל אל הטירה בין שני הגשרים המודרניים, הנושאים מסילת רכבת (מימין) וכביש (משמאל)
**טירת קונווי** (באנגלית: **Conwy Castle**) היא טירה בעיירה קונווי שבחוף הצפוני של ויילס. בעבר נקראה **טירת קונוויי** (**Conway Castle**).

## היסטוריה
הטירה נבנתה בין 1283 ל-1289, כחלק מהמערכה השנייה של המלך אדוארד הראשון לכיבוש ויילס. בדומה לטירות רבות באזור היא תוכננה על ידי ג'יימס מסנט ג'ורג'. אדוארד הראשון שילם כ-15,000 לירות שטרלינג עבור בניית הטירות ומערכת הביצורים בגוינד, והיה זה הסכום הגבוה ביותר שהוציא על טירה כלשהי מבין אלה שהקים בוויילס בין 1277 ל-1304.

הטירה מחולקת לחלק פנימי ולחלק חיצוני המופרדים על ידי חומה עבה, ובכל אחד מקצותיה ניצב צריח. גובה הצריחים הוא כ-22 מטר, קוטרם הוא כ-10 מטר. וקירותיהם ברוחב של כ-5 מטר. 

הטירה דומה לטירה קונצנטרית, אך צורתה המדויקת היא ליניארית. בדומה לטירת קרנארבון, היא נבנתה על בליטת סלע, על מנת להפחית את האפשרות של חדירה אליה באמצעות חפירת תעלות. בבניית הטירה נוצלו יתרונות גאוגרפיים נוספים, ומטרתה העיקרית הייתה להגן על מוצא הנהר קונווי.

אחוזת בודיסגאלן הול הסמוכה נבנתה במאה ה-13 כנקודת תצפית למקרה של התקפה, כיוון שהטירה אינה חולשת היטב על השטח שסביב לה. חלק מהאבנים ששימשו לבניית הטירה נלקחו מאזור בודיסגאלן.

במהלך המאה ה-14 לא נעשה בטירה שימוש, אלא במקרים בודדים בלבד, והיא לא הייתה נתונה במצור עד למלחמת האזרחים האנגלית. ב-1609 התדרדר מצבה של הטירה באורח חמור, ובשנת 1665 הוסרו ממנה חלקיה העשויים מעץ, ברזל ומעופרת על ידי ויליאם מילוורד ובהוראת הלורד השלישי מקונווי.

לטירה מעמד של מונומנט היסטורי, מוגדרת כמבנה רשום דרגה I, והיא חלק מאתר המורשת העולמית "טירות וחומות המלך אדוארד בגוויניד'" שהוכרז על ידי אונסק"ו ב-1986.


File:Conwy-Castle-0006.jpg|צילום אווירי של טירת קונווי


## קישורים חיצוניים

* 
* טירת קונווי, באתר רשות הסביבה ההיסטורית של ממשלת ויילס
* טירת קונווי, באתר "טירות ויילס"
* 

## הערות שוליים

קטגוריה:ערכים שבהם תבנית בריטניקה אינה מתאימה
קונווי
קטגוריה:קונווי (מחוז)
קטגוריה:ויילס: אתרי מורשת עולמית
קטגוריה:ויילס: מבנים רשומים דרגה I
קטגוריה:סנודוניה
קטגוריה:מונומנטים רשומים